**Francois Villon redivivus**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dar unde-s site-urile de altădată

atâtea nopţi eu am pierdut şi zile

le accesam de parcă sărutam o fată

dar azi abia mai funcţionez copile

Atâtea nopţi eu am pierdut şi zile

copilăria mea-i cea mai frumoasă

şi-am învăţat atâtea lucruri inutile

cum să uit deci drumul către casă

Copilăria mea-i cea mai frumoasă

însă Doamne-o accesez atât de rar

parcă-aş îmblânzi Pasărea Măiastră

ce astăzi mă ţine minte-n buzunar

Dar unde-s site-urile de altădată

că tăcerea iată n-are peşti în baltă

Costel Zăgan, CEZEISME APROXIMATIVE

V